CELEX: 22022D1055
Language: lt
Date: 1643932800000
Title: EEE jungtinio komiteto sprendimas Nr. 7/2022 2022 m. vasario 4 d. kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1055]

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 175/15
               
            
         EEE JUNGTINIO KOMITETO SPRENDIMAS Nr. 7/2022
         2022 m. vasario 4 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2022/1055]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2015 m. lapkričio 24 d. Komisijos įgyvendinimo sprendimas (ES) 2015/2183, kuriuo nustatoma pranešimo apie elektronines cigaretes ir papildomąsias talpyklas bendra forma (1);
                  
               
                     (2)
                  
                  
                     į EEE susitarimą turi būti įtrauktas 2015 m. lapkričio 25 d. Komisijos įgyvendinimo sprendimas (ES) 2015/2186, kuriuo nustatoma informacijos apie tabako gaminius teikimo ir skelbimo forma (2);
                  
               
                     (3)
                  
                  
                     į EEE susitarimą turi būti įtrauktas 2016 m. balandžio 14 d. Komisijos įgyvendinimo sprendimas (ES) 2016/586 dėl elektroninių cigarečių pildymo mechanizmo techninių standartų (3);
                  
               
                     (4)
                  
                  
                     į EEE susitarimą turi būti įtrauktas 2016 m. gegužės 18 d. Komisijos įgyvendinimo sprendimas (ES) 2016/786, kuriuo nustatoma nepriklausomos patariamosios grupės, padedančios valstybėms narėms ir Komisijai nustatyti, ar tabako gaminiai yra būdingo kvapo ar skonio, steigimo ir veiklos tvarka (4);
                  
               
                     (5)
                  
                  
                     į EEE susitarimą turi būti įtrauktas 2016 m. gegužės 18 d. Komisijos įgyvendinimo sprendimas (ES) 2016/787, kuriuo sudaromas cigarečių ir cigaretėms sukti skirto tabako priedų, kuriems taikomos griežtesnės pranešimų teikimo prievolės, prioritetinis sąrašas (5);
                  
               
                     (6)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XXV skyriuje po 3b punkto (Komisijos įgyvendinimo sprendimas (ES) 2015/1842) įterpiama:
            
                        „3c.
                     
                     
                        
                           32015 D 2183: 2015 m. lapkričio 24 d. Komisijos įgyvendinimo sprendimas (ES) 2015/2183, kuriuo nustatoma pranešimo apie elektronines cigaretes ir papildomąsias talpyklas bendra forma (OL L 309, 2015 11 26, p. 15).
                     
                  
                        3d.
                     
                     
                        
                           32015 D 2186: 2015 m. lapkričio 25 d. Komisijos įgyvendinimo sprendimas (ES) 2015/2186, kuriuo nustatoma informacijos apie tabako gaminius teikimo ir skelbimo forma (OL L 312, 2015 11 27, p. 5).
                     
                  
                        3e.
                     
                     
                        
                           32016 D 0586: 2016 m. balandžio 14 d. Komisijos įgyvendinimo sprendimas (ES) 2016/586 dėl elektroninių cigarečių pildymo mechanizmo techninių standartų (OL L 101, 2016 4 16, p. 15).
                     
                  
                        3f.
                     
                     
                        
                           32016 D 0786: 2016 m. gegužės 18 d. Komisijos įgyvendinimo sprendimas (ES) 2016/786, kuriuo nustatoma nepriklausomos patariamosios grupės, padedančios valstybėms narėms ir Komisijai nustatyti, ar tabako gaminiai yra būdingo kvapo ar skonio, steigimo ir veiklos tvarka (OL L 131, 2016 5 20, p. 79).
                     
                  
                        3g.
                     
                     
                        
                           32016 D 0787: 2016 m. gegužės 18 d. Komisijos įgyvendinimo sprendimas (ES) 2016/787, kuriuo sudaromas cigarečių ir cigaretėms sukti skirto tabako priedų, kuriems taikomos griežtesnės pranešimų teikimo prievolės, prioritetinis sąrašas (OL L 131, 2016 5 20, p. 88).
                        Sprendimo nuostatos šio susitarimo tikslais pritaikomos taip:
                        Kiek tai susiję su ELPA valstybėmis, 2 straipsnyje žodžiai „2017 m. sausio 1 d.“ suprantami kaip „2022 m. vasario 4 d. EEE jungtinio komiteto sprendimo Nr. 7/2022 įsigaliojimo dienos“.“
                     
                  
         
            2 straipsnis
            
               Europos Sąjungos oficialiojo leidinio EEE priede skelbtini įgyvendinimo sprendimų (ES) 2015/2183, (ES) 2015/2186, (ES) 2016/586, (ES) 2016/786 ir (ES) 2016/787 tekstai islandų ir norvegų kalbomis yra autentiški.
         
         
            3 straipsnis
            Šis sprendimas įsigalioja 2022 m. vasario 5 d., jei pateikti visi pranešimai pagal EEE susitarimo 103 straipsnio 1 dalį (*), arba 2022 m. vasario 4 d. EEE jungtinio komiteto sprendimo Nr. 6/2022 (6) įsigaliojimo dieną, iš šių datų pasirenkama vėlesnė.
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2022 m. vasario 4 d.
            
               
                  EEE jungtinio komiteto vardu
               
               
                  Pirmininkas
               
               Nicolas VON LINGEN
            
         
         
            (1)  OL L 309, 2015 11 26, p. 15.
         
            (2)  OL L 312, 2015 11 27, p. 5.
         
            (3)  OL L 101, 2016 4 16, p. 15.
         
            (4)  OL L 131, 2016 5 20, p. 79.
         
            (5)  OL L 131, 2016 5 20, p. 88.
         
            (*)  Konstitucinių reikalavimų nenurodyta.
         
            (6)  Žr. šio Oficialiojo leidinio p. 12.